NARIADENIE KOMISIE (ES) č. 1108/2004
z 11. júna 2004,
stanovujúce pomoc na hrušky určené na spracovanie v rámci nariadenia Rady (ES) č. 2201/96 na hospodársky rok 2004/2005
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 2201/96 z 28. októbra 1996 o spoločnej organizácii trhu s produktmi zo spracovaného ovocia a zeleniny (1) najmä na jeho článok 6 odsek 1,
keďže:
(1)
Článok 3 odsek 3 nariadenia Komisie (ES) č. 1535/2003 z 29. augusta 2003 o podrobných pravidlách uplatňovania nariadenia Rady (ES) č. 2201/96 týkajúceho sa režimu podpory výrobkov zo spracovaného ovocia a zeleniny (2), stanovuje Komisii, po overení rešpektovania prahov stanovených v prílohe III nariadenia (ES) č. 2201/96, uverejnenie uplatniteľnej výšky podpôr, týkajúcej sa najmä hrušiek.
(2)
Priemerné množstvo hrušiek spracovaných v súlade s programom pomoci v priebehu posledných troch hospodárskych rokov prekročilo prahové hodnoty spoločenstva. Sadzba pomoci, ktorá sa použije na rok 2004/2005 v členských štátoch, ktoré neprekročili svoje národné prahové hodnoty, musí byť taká, ako je stanovené v článku 4 ods. 2 nariadenia (ES) č. 2201/96. Všetky ostatné členské štáty musia túto sadzbu znížiť podľa jednotlivého prekročenia prahových hodnôt, tak ako je upravené pridelením nespracovaných množstiev podľa tretieho pododseku článku 5 ods. 2 príslušného nariadenia.
(3)
Odsek 2 nariadenia Komisie (ES) č. 416/2004 z 5. marca 2004, ktorý stanovuje prechodné opatrenie pre aplikáciu nariadenia Rady (ES) č. 2201/96 a nariadenia (ES) č. 1535/2003 z dôvodu vstupu Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska do Európskej únie (3), stanovil pomoc na hrušky určené na spracovanie v nových členských štátoch na hospodársky rok 2004/2005.
(4)
Opatrenia uvedené v tomto nariadení sú v súlade so stanoviskom Riadiaceho výboru pre spracované produkty na báze ovocia a zeleniny,
PRIJALA TOTO NARIADENIE:
Článok 1
Podpora na hrušky v hospodárskom roku 2004/2005, v zmysle článku 2 nariadenia (ES) č. 2201/96:
-
159,33 eur na tonu v Grécku,
-
130,09 eur na tonu vo Španielsku,
-
161,70 eur na tonu vo Francúzsku,
-
119,71 eur na tonu v Taliansku,
-
161,70 eur na tonu v Holandsku,
-
161,70 eur na tonu v Rakúsku,
-
161,70 eur na tonu v Portugalsku.
Článok 2
Toto nariadenie nadobúda účinnosť tretí deň od jeho uverejnenia v Úradnom vestníku Európskej únie.
Je uplatniteľné na hospodársky rok 2004/2005.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 11. júna 2004